钦定古今图书集成/理学汇编/学行典/第200卷 > 丘如立
## 钦定古今图书集成/理学汇编/学行典/第200卷 > 丘如立

按《归安县志》：“丘如立，归安籍乌程人。天性纯孝，家贫
力学，补邑庠生。以馆谷所入，奉甘旨终身，孺慕不衰。
母疾，不脱衣冠，侍汤药，割股为饵，焚香吁天，愿以身
代。母果瘳，以寿终。万历年闲，御史胡继升、刺史吴文
企屡旌其门。年七十有八，举乡饮宾。弟嵂，孙复，曾孙
镛，俱庠生，知克光先烈云。”